Steinar Karlsen (musiker)

**Steinar Karlsen** er en norsk gitarist, produsent og komponist av instrumentalmusikk med elementer fra folkemusikk, rock, samtidsmusikk og jazz. 

Karlsen er fra Eikefjord og har opplyst at han har inspirasjonskilder som Ry Cooder, Julian Lage, Béla Bartók, Terje Rypdal og Kenny Burrell. Han har gitt ut åtte album siden 2011, alle instrumentale, albumet hans *Tur* fra 2015 ble kalt «en av årets beste instrumentalutgivelser» av Vintage Guitar.

Han spilte i bandet Hot Little Mama, som spilte blues og rockabilly, fra oppstart til slutt i 2005, etter 5 år. De ga ut to album *Let’s Have a Natural Ball* i 2000 og *Shimmy* i 2001. I 2003 ble han med i bandet Good Time Charlie og de ga i 2008 ut albumet *[[Mojo Energy]]* som ble spellemannsnominert. Bandets neste album, *[[Garage-A-Go-Go!]],* kom i 2011 og samme år kom Karlsens første soloalbum *Ulydium.* Neste soloalbum, *Hanens Død*, kom i 2013 og samme år ga Good Time Charlie ut to album *[[In Sugartown]]* og barnealbumet *[[Draumeblues og blåsus]].*

Good Time Charlie ga i 2014 ut albumet *[[Diamonds (Good Time Charlie-album)|Diamonds]]* og året etter ennå et barnealbum *[[Jubel og skrubbsår]]* og det året ga Karlsen ut to album *Tog til Sunnfjord* og det kritikerroste albumet *Tur.* Ennå et spellemannsnominert album i kategorien blues kom fra Good Time Charlie i 2017, *[[Ready to Rumble]],* og i 2018 barnealbumet *[[Lakenskrekk (album)|Lakenskrekk]].* Neste soloalbum kom først i 2020 med *Destination Venus,* etterfulgt av *Eld* i 2022, *Transitt* i 2023 og *Doggerland* i 2024. *Doggerland* består av 11 instrumentale spor, og kombinerer elementer fra blues, filmmusikk, country, folkemusikk og rock. Musikken er inspirert av den eventyrlige historien om Doggerland, et landområde som en gang lå der Nordsjøen er i dag, men som forsvant under havet for rundt 8000 år siden. Albumet har fått gode anmeldelser, og flere kritikere har fremhevet Karlsens melodiøse komposisjoner og stemningsfulle gitarspill.

## Diskografi
**Soloartist**

* *Ulydium* (2011)
* *Hanens Død* (2013)
* *Tog til Sunnfjord* (2015)
* *Tur* (2015)
* *Destination Venus* (2020)
* *Eld* (2022)
* *Transitt* (2023)
* *Doggerland* (2024)

**Med Hot Little Mama** 

* *Let’s Have a Natural Ball* (2000)
* *Shimmy* (2001)

**Med Good Time Charlie**

* *[[Mojo Energy]]* (Slagerfabrikken/Universal, Good Time Music, 2008)
* *[[Garage-A-Go-Go!]]* (Grappa/Good Time Music 2011) 
* *[[In Sugartown]]* (Grappa/Good Time Music, 2013)
* *[[Draumeblues og blåsus]]* (Good Time Music, 2013) (barnealbum)
* *[[Diamonds (Good Time Charlie-album)|Diamonds]]* (Good Time Music, 2014)
* *[[Jubel og skrubbsår]]* (Apollon Records, Good Time Music, 2015) (barnealbum)
* *[[Ready to Rumble]]* (Good Time Music, 2017) 
* *[[Lakenskrekk (album)|Lakenskrekk]]* (Good Time Music, 2018) (barnealbum)
* *Full rulle* (Good Time Music, 2023) (barnealbum)

**Medvirket på andre artisters album**

* The Buzz Brothers - *Live at Ricks* (2004) produsent
* Twang Gang - *Bandar Abbas Express* (2007) produsent
* Rock & Roll Roosters - «EP» (2007) produsent
* Høivik - «Riddle» (2015)
* Høivik - «Lost Boys» (2016)
* Høivik - «Kissing Frogs» (2016)
* Oddvar Karlsen - *Dei som var her* (2017)
* Høivik - «On the radio» (2017)
* Verdsmannen Thorbjørnsen - *Elden inni* (2018)
* Jørn Øye - «Buy you a balloon» (2018)
* Conrad - «Liver & Lime» (2018)
* Regnbyen - «Café Boulevard» (2021)
* Verdsmannen Thorbjørnsen - *Livsvitne* (2022)
* Roger Allan Ivin - «Bittersweet Memory» (2023)
* Anders Damås - «D'Guineafowl Gumbo» (2023)
* Bjørnar Sangolt - «Til di havn» (2023)
* Stedje/Lothe/Tokvam - *Summetonar* (2023)
* Atle Oen - *Safe at sea* (2024)

## Referanser